# Guide til observation af læringsmiljø og pædagogisk praksis

Denne guide er et understøttende redskab til observation af hinandens praksis under de gensidige besøg, som dagtilbud og indskolingen gennemfører i projekt Styrket overgang til skole. Guiden indeholder en række fokusområder og undersøgende spørgsmål, som I kan rette Jeres opmærksomhed mod under de gensidige besøg.

Formålet med at observere hinandens praksis og børnegruppen er at få øje på, hvordan der kan skabes koblingspunkter – både for de fagprofessionelle og for børnene. Det betyder, at I ikke skal lede efter fejl og mangler i hinandens praksis, men snarere være nysgerrige overfor, hvor I kan koble Jer på hinanden, inspirere og videreføre den pædagogiske praksis meningsfuldt for både børn og voksne.

|  |  |
| --- | --- |
| **Fokusområder**  | **Refleksions- og observationsnoter** |
| *Koblingspunkter** Kan du få øje på læringsspor, hvor I kan koble Jer på børnenes og de voksnes optagethed?
* Kan du få øje på hvor/hvordan den pædagogiske praksis i dagtilbud, SFO og indskoling supplerer hinanden?
* Hvad bliver du særligt inspireret af og ønsker at videreføre/koble an til i egen praksis?
 |  |
| *Læringsspor for gruppen af skolestartende børn/børn i SFO og 0. klasse* * I hvilke situationer og med hvilke temaer fanges børnenes interesser?
* I hvilke situationer kobles børnene af og mister interessen for det der foregår?
* Er der særlige tegn og regler som børnene kan/skal kunne?
 |  |
| *Hvad kendetegner læringsmiljøet?** Hvordan understøtter den pædagogiske praksis børnenes læring?
 |  |
| *Hvad kendetegner interaktionerne i børnefællesskabet?** Fx hvordan de voksne er opmærksomme på børnenes signaler og hvordan de involverer sig i børnenes aktiviteter
 |  |
| *Hvad kendetegner de fysiske rammer** Fx fleksibel indretning af inde- og udemiljøet
 |  |